*Монгол Улсын Их Хурлын 2010 оны намрын ээлжит чуулганы Нийгмийн бодлого, боловсрол, соёл, шинжлэх ухааны байнгын хорооны 2011 оны 2 дугаар сарын 1-ний өдөр /Мягмар гараг/-ийн хуралдаан 15 цаг 30 минутад Төрийн ордны “А” танхимд эхлэв.*

Байнгын хорооны дарга, УИХ-ын гишүүн Д.Очирбат ирц, хэлэлцэх асуудлын дарааллыг танилцуулж, хуралдааныг даргалав.

***Хуралдаанд ирвэл зохих 18 гишүүнээс 10 гишүүн ирж, 55,5 хувийн ирцтэй байв. Үүнд:***

***Чөлөөтэй****: П.Алтангэрэл, С.Бямбацогт, Л.Гүндалай, Д.Одбаяр, А.Тлейхан, Ч.Улаан*

***Өвчтэй:*** *Ц.Дашдорж, Ц.Даваасүрэн*

***Нэг.Жендэрийн эрх тэгш байдлыг хангах тухай хуулийн төсөл, Монгол Улсын Засгийн газрын тухай хуульд өөрчлөлт оруулах, Хөдөлмөрийн тухай хуульд нэмэлт, өөрчлөлт оруулах тухай, Төрийн албаны тухай хуульд нэмэлт, өөрчлөлт оруулах тухай, Монгол Улсын Хүний эрхийн үндэсний комиссын тухай хуульд нэмэлт оруулах тухай, Хууль хэрэгжүүлэх зарим арга хэмжээний тухай УИХ-ын тогтоолын төсөл /эцсийн хэлэлцүүлэг/***

Хэлэлцэж буй асуудалтай холбогдуулан Ерөнхий сайдын зөвлөх Б.Долгор, Хууль зүй, дотоод хэргийн дэд сайд В.Удвал, Жендэрийн тэгш байдлын үндэсний хорооны ажлын албаны дарга Б.Энхсайхан, “Гал голомт хөдөлгөөн” төрийн бус байгууллагын тэргүүн Д.Мөнхөө, УИХ-ын Тамгын газрын зөвлөх Л.Лхагвасүрэн, Нийгмийн бодлого, боловсрол, соёл шинжлэх ухааны байнгын хорооны зөвлөх Ц.Батнасан нарын бүрэлдэхүүнтэй ажлын хэсэг байлцав.

Дараахь зарчмын зөрүүтэй саналын томъёоллоор санал хураалт явуулав:

**Д.Очирбат**:-Зар сурталчилгааны тухай хуульд: 1.Төслийн 12-р зүйлийн “Соёл урлаг, хэвлэл мэдээллийн байгууллага нь Монгол Улсын хууль тогтоомж, олон улсын гэрээнд заасан жендэрийн эрх тэгш байдлын хэм хэмжээг зөрчсөн, түүнчлэн хувь хүн буюу аль нэг хүйсийн бүхэлд нь хүйсийн шинжээр нь доромжилсон, жендэрийн эрх тэгш байдалд харш аливаа үзэл, зан үйлийг сурталчилсан зэрэг жендэрийн ялгаварлан гадуурхалтын агуулга бүхий аливаа бүтээл туурвих, нийтлэх, нэвтрүүлэх, хэвлэхээс татгалзах үүрэгтэй” гэсэн 12.8 дахь хэсгийг хасах саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 3

Бүгд 10

Гишүүдийн олонхийн саналаар дэмжигдлээ.

Иргэний хуульд: 2.Төслийн 14-р зүйлийн “гэрлэлтээ цуцлуулсан эсвэл эхнэр нөхрийн аль нэг нь нас барсан тохиолдолд хүүхдээ өсгөн хүмүүжүүлэх үүрэг хүлээсэн эхнэр буюу нөхөр дундын эд хөрөнгөөс орон байр, тэдний амьжиргааны гол эх үүсвэр болсон эд хөрөнгийг өмчлөх давуу эрхтэй” гэсэн 14.7 дахь хэсгийг хасах саналыг дэмжиж байгаа гишүүд гараа өргөнө үү.

Зөвшөөрсөн 9

Татгалзсан 1

Бүгд 10

Гишүүдийн олонхийн саналаар дэмжигдлээ.

3.Төслийн 14-р зүйлийн “гэрлэлтээ цуцалсан эсвэл гэрлэгч хамтын амьдралтай хүмүүсийн аль нэг нас барсан тохиолдолд гэр бүлийн гишүүдийн хамтран өмчлөх дундын эд хөрөнгийн хүйсийн шинжээр ялгаварлан гадуурхалгүйгээр тэгш хуваана” гэсэн 14.8 дахь хэсгийг хасах саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 3

Бүгд 10

Гишүүдийн олонхийн саналаар дэмжигдлээ.

4.Төслийн 15-р зүйлийн “УИХ-ын Байнгын хороо хууль санаачлагчаас өргөн мэдүүлсэн Монгол Улсын хууль, Монгол Улсын Их Хурлын бусад шийдвэрийн төслийг хэлэлцэх явцад энэ хуулийн 16.1.2-т заасан жендэрийн эрх тэгш байдлыг хангасан эсэх талаар дүн шинжилгээ хийсэн үнэлгээний тайлан, зөвлөмжийг харгалзан үзнэ” гэсэн 15.2 дахь хэсгийг хасах саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 3

Бүгд 10

Гишүүдийн олонхийн саналаар дэмжигдлээ.

5.Төслийн 16-р зүйлийн “хууль тогтоомж, төрийн бодлого, ерөнхий төлөвлөгөө зэрэг баримт бичиг, түүнчлэн нийтээр дагаж мөрдөх эрх зүйн актын төсөлд жендэрийн эрх тэгш байдлыг хангасан эсэх талаар дүн шинжилгээ хийлгэх” гэсэн 16.1.2 дахь заалтыг хасах саналыг дэмжиж байгаа гишүүд гараа өргөнө үү.

Зөвшөөрсөн 9

Татгалзсан 1

Бүгд 10

Гишүүдийн олонхийн саналаар дэмжигдлээ.

6.Төслийн 18-р зүйлийн “жил бүрийн улсын төсөв, эдийн засаг, нийгмийг хөгжүүлэх үндсэн чиглэлийн төсөлд жендэрийн дүн шинжилгээ хийлгэж, үнэлгээ өгөх” гэсэн 18.3.3 дахь заалтыг хасах саналыг дэмжиж байгаа гишүүд гараа өргөнө үү.

Зөвшөөрсөн 9

Татгалзсан 1

Бүгд 10

Гишүүдийн олонхийн саналаар дэмжигдлээ.

7.Төслийн 19-р зүйлийн 19.1.1 дэх заалтаас “холбогдох хууль тогтоомж, эрх зүйн акт болон төсвийн төлөвлөлт, тайлагналтыг” гэснийг хасах саналыг дэмжиж байгаа гишүүд гараа өргөнө үү.

Зөвшөөрсөн 9

Татгалзсан 1

Бүгд 10

Гишүүдийн олонхийн саналаар дэмжигдлээ.

8.Төслийн 19-р зүйлийн 19.1.3 дахь заалтаас “Монгол Улсын хууль тогтоомж” гэснийг хасах саналыг дэмжиж байгаа гишүүд гараа өргөнө үү.

Зөвшөөрсөн 10

Татгалзсан 0

Бүгд 10

Гишүүдийн олонхийн саналаар дэмжигдлээ.

9.Төслийн 26-р зүйлийн “бусдыг үр хөндөх ажилбар хийлгүүлэхээр шаардсан, ятгасан, дарамталсан иргэнийг 50000 төгрөг хүртэл, албан тушаалтныг 100000 төгрөг хүртэл торгох” гэсэн 26.1.5 дахь заалтыг хасах саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 3

Бүгд 10

Гишүүдийн олонхийн саналаар дэмжигдлээ.

Байнгын хорооноос гарах танилцуулгыг УИХ-ын гишүүн Х.Бадамсүрэн УИХ-ын чуулганы нэгдсэн хуралдаанд танилцуулахаар тогтов.

**Уг асуудлыг 15 цаг 40 минутад хэлэлцэж дуусав.**

***Хоёр.Жендэрийн эрх тэгш байдлыг хангах тухай хуулийг дагаж мөрдөх журмын тухай хууль /анхны хэлэлцүүлэг/***

Хэлэлцэж буй асуудалтай холбогдуулан Ерөнхий сайдын зөвлөх Б.Долгор, Хууль зүй, дотоод хэргийн дэд сайд В.Удвал, Жендэрийн тэгш байдлын үндэсний хорооны ажлын албаны дарга Б.Энхсайхан, “Гал голомт хөдөлгөөн” төрийн бус байгууллагын тэргүүн Д.Мөнхөө, УИХ-ын Тамгын газрын зөвлөх Л.Лхагвасүрэн, Нийгмийн бодлого, боловсрол, соёл шинжлэх ухааны байнгын хорооны зөвлөх Ц.Батнасан нарын бүрэлдэхүүнтэй ажлын хэсэг байлцав.

**Д.Очирбат**:-1.Жендэрийн эрх тэгш байдлыг хангах тухай хуулийн 10-р зүйлийн 10.1.1 дэх заалтыг 2013 оны 1 сарын 1-ний өдрөөс эхлэн дагаж мөрдөнө гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 3

Бүгд 10

Гишүүдийн олонхийн саналаар дэмжигдлээ.

2.Жендэрийн эрх тэгш байдлыг хангах тухай хуулийн 10-р зүйлийн 10.1.2-оос 10.1.4 дэх заалт, 10.3 дахь хэсгийг тодорхой үе шаттайгаар хэрэгжүүлэх хөтөлбөр, төлөвлөгөө, хүний нөөцийг /Засгийн газар/ гаргаж 2016 он хүртэл хугацаанд багтаан хэрэгжүүлнэ гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 3

Бүгд 10

Гишүүдийн олонхийн саналаар дэмжигдлээ.

3.Энэ хуулийг Жендэрийн эрх тэгш байдлыг хангах тухай хууль хүчин төгөлдөр болсон өдрөөс эхлэн дагаж мөрдөнө гэсэн саналыг дэмжиж байгаа гишүүд гараа өргөнө үү.

Зөвшөөрсөн 9

Татгалзсан 1

Бүгд 10

Гишүүдийн олонхийн саналаар дэмжигдлээ.

УИХ-ын гишүүн Д.Дондогийн гаргасан дээрх хуулийн төслийг анхны хэлэлцүүлгээр нь батлуулах горимын саналыг дэмжиж байгаа гишүүд гараа өргөнө үү.

Зөвшөөрсөн 9

Татгалзсан 1

Бүгд 10

Гишүүдийн олонхийн саналаар дэмжигдлээ.

Байнгын хорооноос гарах санал, дүгнэлтийг УИХ-ын гишүүн Д.Дондог УИХ-ын чуулганы нэгдсэн хуралдаанд танилцуулахаар тогтов.

**Хуралдаан 15 цаг 45 минутад өндөрлөв**.

**Тэмдэглэлтэй танилцсан**:

НИЙГМИЙН БОДЛОГО, БОЛОВСРОЛ,

СОЁЛ, ШИНЖЛЭХ УХААНЫ БАЙНГЫН

ХОРООНЫ ДАРГА Д.ОЧИРБАТ

**Тэмдэглэл хөтөлсөн**:

ХУРАЛДААНЫ ТЭМДЭГЛЭЛ

ХӨТЛӨГЧ Ц.НАРАНТУЯА

**УИХ-ЫН 2010 ОНЫ НАМРЫН ЭЭЛЖИТ ЧУУЛГАНЫ**

**НИЙГМИЙН БОДЛОГО, БОЛОВСРОЛ, СОЁЛ, ШИНЖЛЭХ**

**УХААНЫ БАЙНГЫН ХОРООНЫ 2011 ОНЫ 2 ДУГААР САРЫН**

**1-НИЙ ӨДРИЙН ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Хуралдаан 15 цаг 30 минутад эхлэв.**

**Д.Очирбат**:-Байнгын хорооны эрхэм гишүүдэд энэ өдрийн амгаланг айлтгая. Ирц танилцуулъя. Ирвэл зохих гишүүдээс Алтангэрэл, Баярсайхан, Бямбацогт, Гүндалай нар томилолттой, Даваасүрэн, Дашдорж нар өвчтэй байгаа.

Хэлэлцэх асуудал. Жендэрийн эрх тэгш байдлыг хангах тухай хуулийн төсөл, Монгол Улсын Засгийн газрын тухай хуульд өөрчлөлт оруулах, Хөдөлмөрийн тухай хуульд нэмэлт, өөрчлөлт оруулах тухай, Төрийн албаны тухай хуульд нэмэлт, өөрчлөлт оруулах тухай, Монгол Улсын Хүний эрхийн үндэсний комиссын тухай хуульд нэмэлт оруулах тухай, Хууль хэрэгжүүлэх зарим арга хэмжээний тухай УИХ-ын тогтоолын төсөл зэргийг эцсийн хэлэлцүүлэгт бэлдэнэ.

Жендэрийн эрх тэгш байдлыг хангах тухай хуулийг дагаж мөрдөх журмын тухай хуулийн төсөл, анхны хэлэлцүүлэг

Хэлэлцэх асуудалтай холбогдуулан өөр саналтай гишүүд байна уу? Байхгүй бол хэлэлцэх асуудлаа батлах саналтай гишүүд гараа өргөнө үү. Дэмжиж байна.

Хэлэлцэх асуудалдаа оръё. Жендэрийн эрх тэгш байдлыг хангах тухай хуулийн төсөл, Монгол Улсын Засгийн газрын тухай хуульд өөрчлөлт оруулах, Хөдөлмөрийн тухай хуульд нэмэлт, өөрчлөлт оруулах тухай, Төрийн албаны тухай хуульд нэмэлт, өөрчлөлт оруулах тухай, Монгол Улсын Хүний эрхийн үндэсний комиссын тухай хуульд нэмэлт оруулах тухай, Хууль хэрэгжүүлэх зарим арга хэмжээний тухай УИХ-ын тогтоолын төсөл эцсийн хэлэлцүүлэг хийнэ.

Жендэрийн эрх тэгш байдлыг хангах тухай хуулийн дэд ажлын хэсэгт Удвал, Энхсайхан-Жендэрийн тэгш байдлын үндэсний хорооны ажлын албаны дарга, Мөнхөө-Гал голомт хөдөлгөөний төрийн бус байгууллагын тэргүүн эдгээр улсууд оролцож байна.

Би хэлэлцүүлэгт бэлтгэсэн ажлын хэсгийн саналыг та бүхэнд танилцуулъя.

УИХ-ын 2011 оны 1 сарын 27-ны өдрийн чуулганы нэгдсэн хуралдаанаар Жендэрийн эрх тэгш байдлыг хангах тухай хуулийн төсөл болон дагалдан өргөн мэдүүлсэн бусад хууль, тогтоолын төслүүдийн анхны хэлэлцүүлгийг хийж, эцсийн хэлэлцүүлэгт бэлтгүүлэхээр Нийгмийн бодлого, боловсрол, соёл, шинжлэх ухааны байнгын хороонд шилжүүлсэн юм.

УИХ-ын чуулганы нэгдсэн хуралдаанаар дэмжигдсэн саналуудыг төсөлд бүрэн тусгалаа.

1.Хуулийн төслийн 8-р зүйлийн “УИХ-ын ба орон нутгийн сонгуульд улс төрийн нам, эвслээс нэр дэвшигчийн дотор аль нэг хүйсийн төлөөлөл 30 хувиас доошгүй байна гэсэн 8.2 дахь хэсэг, төслийн 8-р зүйлийн “бүх шатны сонгуулийн хорооны бүрэлдэхүүнд аль нэг хүйсийн төлөөлөл 40 хувиас доошгүй байна” гэсэн 8.4 дэх хэсгийг тус тус хассан.

2.төслийн 8-р зүйлийн 8.5 дахь хэсгийн “улс төрийн намын өөрийн төлөөллийн болон орон нутгийн байгууллагын бүрэлдэхүүнд аль нэг хүйсийн төлөөлөл 30 хувиас доошгүй байна гэсэн “30 хувиас” гэснийг “25 хувиас” гэж өөрчилсөн.

3.Төслийн 10.1.1 дэх хэсгийн “төрийн улс төрийн томилогдох албан тушаалтан”, 10.1.2 дахь хэсгийн “төрийн захиргааны албан тушаалтан”, 10.1.4 дэх хэсгийн төрийн үйлчилгээний удирдах албан тушаалтантай холбоотой хэсгүүдийг тухайн албан тушаалтанд хамаарах хүйсийн төлөөллийн доод хязгаарыг тодорхой зааж өөрчлөн найруулсан болно.

4.Төслийн 14-р зүйл тэтгэлгийн сан байгуулах тухай заасан боловч Засгийн газрын тусгай сангийн тухай хуульд нэмэлт оруулах тухай хуулийн төслийг өргөн бариагүй байгаа тул 14.3 дахь хэсгийг хассан болно.

5.Түүнчлэн хуулийн төслийг дагалдан өргөн мэдүүлсэн Зар сурталчилгааны тухай хуульд нэмэлт оруулах тухай, Иргэний хуульд нэмэлт оруулах тухай, Төсвийн байгууллагын удирдлага, санхүүжилтийн тухай хуульд нэмэлт оруулах тухай, УИХ-ын бусад шийдвэрийн төсөл боловсруулах, өргөн мэдүүлэх журмын тухай хуульд нэмэлт оруулах тухай хуулийн төслүүдийг нэгдсэн хуралдаанд оролцсон гишүүдийн олонхи хэлэлцэх шаардлагагүй гэж үзсэн тул хууль санаачлагчид нь буцаасан болно.

Жендэрийн эрх тэгш байдлыг хангах тухай хуулийг дагаж мөрдөх журмын тухай хуулийг нэмж хэлэлцэхээр боллоо. Тус хуулиар төслийн 10.1.1, 10.1.2, 10.1.3, 10.1.4 дэх заалт, 11.3 дахь хэсгийн хэрэгжилтийг тусгайлан зааж өгсөн байна.

УИХ-ын чуулганы нэгдсэн хуралдаанаас Жендэрийн эрх тэгш байдлыг хангах тухай хуулийн төсөлтэй хамт өргөн мэдүүлсэн 4 хуулийг буцаасантай холбогдуулан тухайн 4 хуулийн төсөлтэй холбоотой Жендэрийн эрх тэгш байдлыг хангах тухай хуулийн төсөлд байгаа зүйл заалтыг Байнгын хороогоор төслийг нэгдсэн хуралдааны эцсийн хэлэлцүүлэгт бэлтгэхдээ хөндөж ирэх чиглэл өгсөн тул УИХ-ын чуулганы хуралдааны дэгийн тухай хуулийн 23-р зүйлийн 23.2 дахь хэсэгт заасны дагуу гаргасан саналын томъёоллыг та бүхэнд тараасан.

Ажлын хэсгийн ахлагчаас танилцуулгыг хийлээ. Танилцуулгатай холбогдуулаад эрхэм гишүүдээс асуулт байна уу? Их Хурлын ажлын хэсэг болон дэд ажлын хэсгээс асуух асуулттай гишүүд байвал асуулт асууж болно. Асуулт байхгүй бол нэгдсэн чуулганаар анхны хэлэлцүүлэг хийх үед УИХ-ын даргын өгсөн чиглэлийн дагуу гаргасан зарчмын зөрүүтэй саналын томъёоллоороо санал хураалтандаа бэлдье.

Зар сурталчилгааны хуулийн тухай. 1.Төслийн 12-р зүйлийн “Соёл урлаг, хэвлэл мэдээллийн байгууллага нь Монгол Улсын хууль тогтоомж, олон улсын гэрээнд заасан жендэрийн эрх тэгш байдлын хэм хэмжээг зөрчсөн, түүнчлэн хувь хүн буюу аль нэг хүйсийн бүхэлд нь хүйсийн шинжээр нь доромжилсон, жендэрийн эрх тэгш байдалд харш аливаа үзэл, зан үйлийг сурталчилсан зэрэг жендэрийн ялгаварлан гадуурхалтын агуулга бүхий аливаа бүтээл туурвих, нийтлэх, нэвтрүүлэх, хэвлэхээс татгалзах үүрэгтэй гэсэн 12.8 дахь хэсгийг хасах санал гаргасан байна. Дэмжиж байгаа гишүүд гараа өргөнө үү. 10-аас 7.

Иргэний хууль. 2.Төслийн 14-р зүйлийн “гэрлэлтээ цуцлуулсан эсвэл эхнэр нөхрийн аль нэг нь нас барсан тохиолдолд хүүхдээ өсгөн хүмүүжүүлэх үүрэг хүлээсэн эхнэр буюу нөхөр дундын эд хөрөнгөөс орон байр, тэдний амьжиргааны гол эх үүсвэр болсон эд хөрөнгийг өмчлөх давуу эрхтэй гэсэн 14.7 дахь хэсгийг хасъя гэсэн санал гарсан байна. Хасъя гэж байгаа гишүүд гараа өргөнө үү. 10-аас 9.

3.Төслийн 14-р зүйлийн “гэрлэлтээ цуцалсан эсвэл гэрлэгч хамтын амьдралтай хүмүүсийн аль нэг нас барсан тохиолдолд гэр бүлийн гишүүдийн хамтран өмчлөх дундын эд хөрөнгийн хүйсийн шинжээр ялгаварлан гадуурхалгүйгээр тэгш хуваана гэсэн 14.8 дахь хэсгийг хасъя гэсэн санал орж ирсэн байна. Хасъя гэсэн саналтай гишүүд гараа өргөнө үү. 10-аас 7.

4.Төслийн 15-р зүйлийн УИХ-ын Байнгын хороо хууль санаачлагчаас өргөн мэдүүлсэн Монгол Улсын хууль, Монгол Улсын Их Хурлын бусад шийдвэрийн төслийг хэлэлцэх явцад энэ хуулийн 16.1.2-т заасан жендэрийн эрх тэгш байдлыг хангасан эсэх талаар дүн шинжилгээ хийсэн үнэлгээний тайлан, зөвлөмжийг харгалзан үзнэ гэсэн 15.2 дахь хэсгийг хасъя гэсэн санал гаргасан байна. Хасъя гэсэн гишүүд гараа өргөнө үү. 10-аас 7.

5.Төслийн 16-р зүйлийн хууль тогтоомж, төрийн бодлого, ерөнхий төлөвлөгөө зэрэг баримт бичиг, түүнчлэн нийтээр дагаж мөрдөх эрх зүйн актын төсөлд жендэрийн эрх тэгш байдлыг хангасан эсэх талаар дүн шинжилгээ хийлгэх гэсэн 16.1.2 дахь заалтыг хасъя гэсэн санал гаргасан байна. Хасъя гэж дэмжиж байгаа гишүүд гараа өргөнө үү. 10-аас 9.

6.Төслийн 18-р зүйлийн жил бүрийн улсын төсөв, эдийн засаг, нийгмийг хөгжүүлэх үндсэн чиглэлийн төсөлд жендэрийн дүн шинжилгээ хийлгэж, үнэлгээ өгөх гэсэн 18.3.3 дахь заалтыг хасъя гэсэн санал гарсан байна. Дэмжиж байгаа гишүүд гараа өргөнө үү. 10-аас 9.

7.Төслийн 19-р зүйлийн 19.1.1 дэх заалтаас холбогдох хууль тогтоомж, эрх зүйн акт болон төсвийн төлөвлөлт, тайлагналтыг гэснийг хасах санал гарсан байна. Дэмжиж байгаа гишүүд гараа өргөнө үү. 10-аас 9.

8.Төслийн 19-р зүйлийн 19.1.3 дахь заалтаас Монгол Улсын Их Хурал хууль тогтоомж гэснийг хасъя гэсэн санал гаргасан байна. Дэмжиж байгаа гишүүд гараа өргөнө үү. 10-аас 10.

9.Төслийн 26-р зүйлийн бусдыг үр хөндөх ажилбар хийлгүүлэхээр шаардсан, ятгасан, дарамталсан иргэнийг 50000 төгрөг хүртэл, албан тушаалтныг 100000 төгрөг хүртэл торгох гэсэн 26.1.5 дахь заалтыг хасъя гэсэн байна. Дэмжиж байгаа гишүүд гараа өргөнө үү. 10-аас 7.

За баярлалаа. Жендэрийн эрх тэгш байдлыг хангах тухай хуулийн төсөлд тусгагдсан УИХ-аас эцсийн хэлэлцүүлэгт бэлтгэх, зарчмын зөрүүтэй саналуудаар санал хурааж дууслаа.

Чуулганы нэгдсэн хуралдаанд Байнгын хорооны танилцуулгыг Бадамсүрэн гишүүн танилцуулъя.

Дараагийн асуудалдаа оръё. Жендэрийн эрх тэгш байдлыг хангах тухай хуулийг дагаж мөрдөх журмын тухай хуулийн төсөл, анхны хэлэлцүүлэг

Хуулийн төслийн анхны хэлэлцүүлэгт бэлтгэсэн талаархи Нийгмийн бодлого, боловсрол, соёл, шинжлэх ухааны байнгын хорооны танилцуулгыг Байнгын хорооны гишүүдэд урьдчилан тараасан. Гишүүдээс саналаар болон бичгээр томъёолж зарчмын зөрүүтэй саналын томъёолол дээр саналаа өгч болно.

Би Жендэрийн эрх тэгш байдлыг хангах тухай хуулийг дагаж мөрдөх журмын тухай хуулийг та бүхэнд танилцуулъя.

1.Жендэрийн эрх тэгш байдлыг хангах тухай хуулийн 10-р зүйлийн 10.1.1 дэх заалтыг 2013 оны 1 сарын 1-ний өдрөөс эхлэн дагаж мөрдөнө гэсэн саналыг оруулж байна. Дэмжиж байгаа гишүүд гараа өргөнө үү. 10-аас 7.

2.Жендэрийн эрх тэгш байдлыг хангах тухай хуулийн 10-р зүйлийн 10.1.2-оос 10.1.4 дэх заалт, 10.3 дахь хэсгийг тодорхой үе шаттайгаар хэрэгжүүлэх хөтөлбөр, төлөвлөгөө, хүний нөөцийг /Засгийн газар/ гаргаж 2016 он хүртэл хугацаанд багтаан хэрэгжүүлнэ гэж 2-р зүйл дээр дэмжиж байгаа гишүүд гараа өргөнө үү. 10-аас 7.

3.Энэ хуулийг Жендэрийн эрх тэгш байдлыг хангах тухай хууль хүчин төгөлдөр болсон өдрөөс эхлэн дагаж мөрдөнө гэсэн зүйлийг дэмжиж байгаа гишүүд гараа өргөнө үү. 10-аас 7.

За баярлалаа. УИХ-ын гишүүдээс гаргасан саналын томъёоллуудыг нэгтгэж Жендэрийн эрх тэгш байдлыг хангах тухай хуулийг дагаж мөрдөх журмын тухай хуулийн төслийг УИХ-ын нэгдсэн чуулганы хуралдаанд анхны хэлэлцүүлэгт оруулах нь зүйтэй гэсэн саналыг дэмжиж байгаа гишүүд гараа өргөнө үү. 10-аас 9.

**Д.Дондог**:-Одоо горимын санал гаргаад анхны хэлэлцүүлгээр нь батлах санал гаргая.

**Д.Очирбат**:-Дондог гишүүн горимын санал гаргаж байгаа юм байна. Анхны хэлэлцүүлгээр нь батлах саналыг дэмжиж байгаа гишүүд гараа өргөнө үү. 10-аас 9.

Байнгын хорооны санал, дүгнэлтийг УИХ-ын гишүүн Дондог нэгдсэн хуралдаанд илтгэх гишүүнээр тавигдаж байна.

Байнгын хорооныхоо хуралд идэвхтэй оролцсон, зарчмын зөрүүтэй саналууд болон Жендэрийн эрх тэгш байдлыг хангах тухай хуулийнхаа үндсэн асуудлуудад идэвхтэй оролцсон Байнгын хорооны гишүүддээ баярлалаа.

Хүүхнүүдийнхээ нэрийн өмнөөс талархаж байгаа шүү.

***Соронзон хальснаас буулгасан***:

ХУРАЛДААНЫ ТЭМДЭГЛЭЛ

ХӨТЛӨГЧ Ц.НАРАНТУЯА